《十月九日同公美践上林之纪回纪实》
宋代·陈文蔚

景入小春方嫩寒，缓行不觉鸟间关。
倚空叠嶂何崷崒，带石清溪屡绕环。
政拟徘徊檀木岭，且先点检上林山。
杖藜未作忙归计，又喜临清得钓湾。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。